እንደ ዓለም የጤና ድርጅት ቢሆን ይመረጣል ግምት ለአንድ መቶ ሺ ሰዎች ሃያ የህክምና ዶክተሮች ያስፈልጋሉ ። ከሰሃራ በታች ካሉ አርባ ስምንት ሃገራት ውስጥ አስራ ሶስቱ ያላቸው የህክምና ባለሙያ ግን ለመቶ ሺ አምስት እና ከአምስት በታች ነው ። አስራ ሰባት የአፍሪካ ሃገራትም የዓለም የጤና ድርጅት ካወጣው ግምት ባነሰ የነርሶች እጥረት አጋጥሟቸዋል ። እንደ ድርጅቱ ግምት ለመቶ ሺ ሰዎች ቢያንስ አንድ መቶ ነርሶች ያስፈልጉ ነበር ። የሚታየው ግን ከዚህ በግማሽ ባነሰ ነው ። ይህም በዛ ተብሎ የሰለጠኑ የአፍሪካ የህክምና ዶክተሮች ሃገራቸውን እየለቀቁ ወደ በለፀገው ሃገር ይሰደዳሉ ። ነርሶችም ቢሆኑ እንዲሁ ሃገር ለቀው በመውጣት በበለፀገው ዓለም ሥራ የማያጡበት የሙያ መስክ አድርገውታል ።